
Budapest Főváros Önkormányzat Közgyűlésének
...…./2012. (……) önkormányzati rendelete
a Fővárosi Szabályozási Kerettervről szóló
46/1998. (X. 15.) Főv. Kgy. rendelet módosításáról



Budapest Főváros Önkormányzat Közgyűlése az Alaptörvény 32. cikk (2) bekezdésében meghatározott jogalkotói hatáskörében, az épített környezet alakításáról és védelméről szóló 1997. évi LXXVIII. törvény 7. § (3) bekezdésében kapott felhatalmazás, valamint a helyi önkormányzatokról szóló 1990. évi LXV. törvény 63/C. § (1) bekezdésében és az épített környezet alakításáról és védelméről szóló 1997. évi LXXVIII. törvény 14. § (5) bekezdésében meghatározott feladatkörében eljárva a következőket rendeli el:

1. §

A Fővárosi Szabályozási Kerettervről szóló 46/1998. (X. 15.) Főv. Kgy. rendelet 1. számú mellékletét képező 1:4000 méretarányú térkép a Budapest XI. kerület, Kelenföldi pályaudvar és környékére vonatkozóan, az e rendelet mellékletében foglaltaknak megfelelően módosul.

2. §

E rendelet a kihirdetést követő 30. napon lép hatályba, és az azt követő napon hatályát veszti.


Sárádi Kálmánné dr.						 Tarlós István
       	         főjegyző                                                                       főpolgármester




INDOKOLÁS

Általános indokolás

Az FSZKT-t és a BVKSZ-t az 1997. évi LXXVIII. törvény rendelkezései szerint a Fővárosi Közgyűlés külön-külön rendeletével fogadja el, azonban tartalmuk közösen határozza meg a kerületi önkormányzatok kerületi szabályozási terv (KSZT) és kerületi városrendezési szabályzat (KVSZ) megalkotására irányuló tevékenységét. A 46/1998. (X.15.) Főv. Kgy. számú rendelet 1. § (1) bekezdés a) pontjában foglalt és a rendelet mellékletét jelentő 1:4000 méretarányú térkép módosítását általában a kerületi önkormányzatok kezdeményezik, a 48/1998. (X. 15.) Főv. Kgy. számú rendeletben foglaltak szerint.
Az FSZKT módosítása rendeletalkotással, e rendelet mellékletét képező 1:4000 méretarányú térképének megfelelően történik.

Részletes indokolás

Az 1. §-hoz

A 46/1998. (X. 15.) Főv. Kgy. rendelet 1. § (1) bekezdés a) pontjában foglalt és a rendelet 1. sz. mellékletét jelentő 1:4000 méretarányú térkép módosítása a 48/1998. (X. 15.) Főv. Kgy. rendelet 5. § (1) bekezdésében foglaltak alapján kerül jóváhagyásra.
Az FSZKT tartalma a Budapest XI. kerület, Kelenföldi pályaudvar és környékére vonatkozó keretövezet - módosítás alapján a mellékletnek megfelelően módosul. 

A 2. §-hoz

A rendelet hatálybalépéséről és deregulációjáról rendelkezik.

